Corrente oceánica

All the world's currents on a continuos ocean map|miniatura|300px
A **corrente oceánica** ou **mariña** é un movemento de traslación, continuado e permanente dunha masa de auga determinada.

**Correntes oceánicas** en oceanografía son deslocamentos de augas oceánicas, ordenadas ou non, producidas pola inercia da rotación do planeta Terra. Os seus movementos non son ben definidos por haber continentes e illas ao longo do seu percorrido, polo tanto, corren en diversas direccións. Inflúen na pesca, na vida mariña e no clima.

As correntes mariñas presentan unha dirección distinta á do vento. O seu encontro con este, pode provocar variacións climáticas (Véxase clima). Polo xeral, nunha zona en que haxa, por exemplo, unha corrente mariña que vaia cara ó norte e teña ó leste un continente, cambiará a temperatura do vento do oeste, no caso de que este exista. Se a corrente mariña que se dirixe cara ó norte é fría, o vento do oeste (que viña de augas mas cálidas) vaise a arrefriar, de maneira tal que a humidade tomada das augas máis cálidas, se condensará, chovendo así sobre a corrente mariña. Cando o vento chega ó continente, chega seco.

Polo xeral, todo sector de terra que se encontre xunto a unha corrente mariña que *free* o vento, será seco.

As correntes oceánicas poden ter percorridos de miles de quilómetros. Inflúen determinantemente no clima dos continentes, sobre todo nas rexións que bordean os océanos. En particular a corrente do Golfo ou Gulf Stream, que nace no mar Caribe, proporciónalle á zona noroccidental de Europa uns invernos moito máis benignos do que lle correspondería pola súa latitude. Un exemplo oposto é o arrefriamento das illas Hawai pola corrente de California.

## Tipos 
[miniatura|300px| Correntes mariñas ([1911)]]
As correntes oceánicas divídense en correntes frías e correntes quentes. As correntes frías encóntranse, máis frecuentemente no Hemisferio norte por seren as súas augas máis frías e con poucos peixes. As correntes quentes áchanse, máis frequentemente no Hemisferio sur por seren as súas augas máis quentes.

### Correntes de superficie e correntes profundas 
As correntes próximas á superficie dos océanos débense en xeral aos ventos, e viran no hemisferio norte no senso do reloxo e no hemisferio sur en senso contrario. Nas correntes debidas ao vento, o efecto da espiral de Ekman provoca que as correntes avancen angularmente con respecto aos ventos que as producen. 
Os ventos non teñen influencia nas correntes por baixo dos 800 m de profundidade.

As correntes de profundidade están causadas polo gradiente de temperatura e salinidade, co consecuente gradiente de densidade. A circulación termohalina, unha circulación convectiva (conveccion debida á diferenza de densidades) afecta dun xeito global o conxunto das masas de auga oceánicas. É moi importante pola súa significativa participación no fluxo neto de calor desde as rexións tropicais cara ás polares, sen a que non se comprendería o clima terrestre. Ao fluír nas profundidades, tamén se chaman "ríos submarinos". É importante salientar que estas correntes de profundidade encóntrase interconectadas coas correntes de superficie, formando o chamado "cinto de convección", describindo o transporte de auga profunda do Atlántico ao Pacífico e o seu retorno pola corrente de superficie.

## Influencia 
O coñecemento das correntes oceánicas é esencial na redución de custos de navegación, en canto ao aforro de combustible. Foi aínda máis fundamental cando a era da navegación a vela. Un bo exemplo é o da corrente das Agullas, no océano Índico, que entorpeceu a navegación portuguesa á India.

As correntes oceánicas son tamén moi importantes de cara ao esparexemento de moitas formas de vida. Un caso é o do ciclo de vida da anguía.

## Medición 
As correntes oceánicas mídense en sverdrups, unidade que ten por símbolo Sv. Un Sv correspóndese cunha velocidade de fluxo de 106 metros cúbicos por segundo.
O instrumento de medición de correntes chámase correntómetro. Os modernos acostuman utilizar o efecto doppler para realizar a medición.

## Localización 
miniatura|300px|Circulación das correntes polo mundo.

* Frías
# Corrente de California
# Corrente de Humboldt
# Corrente das Canarias
# Corrente de Labrador
# Corrente de Benguela
# Corrente de Groenlandia
# Corrente Oya Shivo

* Quentes
# Corrente das Guianas
# Corrente do Brasil
# Corrente do Golfo
# Corrente Centro Ecuatorial
# Corrente Sur Ecuatorial
# Corrente Deriva Norte-Pacífico
# Corrente Kuro Shivo

## Véxase tamén 
* Marea
* Corrente de marea